**Վիկտոր Նուար** (ֆր.՝ Victor Noir, իսկական անունը **Իվան Սալմոն** (ֆր.՝ Yvan Salmon), հուլիսի 27, 1848(1848-07-27), Ատինյի - հունվարի 10, 1870(1870-01-10)[…], Փարիզ), ֆրանսիացի լրագրող, որը հայտնի է դարձել մահվանից հետո՝ դրա քաղաքական շահարկումներով։

Կենսագրություն
--------------

Վիկտոր Նուարի մահարձանը, հեղինակ՝ Ժյուլ Դալու
Ծնվել է կաթոլիկություն ընդունած հրեա կոշկակարի ընտանիքում։ Լրագրող է աշխատել Մարսելյեզ թերթում (ֆր.՝ La Marseillaise), գրել է Վիկտոր Նուար գրական կեղծանունով։ Վիկտոր Նուարին 1870 թվականի հունվարի 10-ին սպանել է Պիեր Նապոլեոն Բոնապարտը՝ Նապոլեոն III-ի զարմիկը, երբ վերջինս՝ որպես լրագրող Պասկալ Գրուսեի մարտավկա, եկել է իր տուն։

Վիկտոր Նուարը լրագրող Ուլրիկ դե Ֆոնվալի ուղեկցությամբ չներկայանալով արքայազնի մարտավկաներին, ինչպես պահանջում էր ավանդույթը, եկել են Պիեր Բոնապարտի տուն և զինվելով ատրճանակներով պահանջել են հանդիպում տանտիրոջ հետ։ Պիեր Նապոլեոն Բոնապարտը հրաժարվել է ընդունել մարտահրավերը, հայտարարելով, որ չի մենամարտի Ռոշֆորի ծառաների հետ, և գերադասում է մարտահրավերը ստանալ իրենից։ Պասկալ Գրուսեն աշխատում էր ընդդիմադիր հրատարակիչ Անրի Դե Ռոշֆոր-Լյուսեի մոտ, որին արքայազնը համարում էր մամուլում իր դեմ տարվող քարոզչության հեղինակ։ Նուարը և դե Ֆոնվիլը քաշքշուկ են սկսել արքայազնի հետ։ Նուարը հարվածել է Պիեր Բոնապարտի դեմքին։ Արքայազնը հանել է ատրճանակը և գնդակահարել լրագրողին։

Դատարանում դե Ֆոնվիլը փորձել է ապացուցել, որ արքայազնն է առաջինը հարվածել Նուարին, բայց դատարանը դա չի ընդունել և Պիեր Բոնապարտին արդարացրել է։ Ընդդիմադիրները այս իրադարձությունը փորձել են օգտագործել և հասարակության մեջ դժգոհություն ու վրդովմունք առաջացնել բոնապարտիստական իշխանության դեմ։ Նուարի թաղմանը՝ հունվարի 12-ին, 100000 մարդ է մասնակցել։ Հանրապետականները իրենց քաղաքացիական պարտքն են համարել մասնակցել թաղմանը։

Նուարի գերեզմանը
----------------

Նուարի արձանի դեմքը2007 թվականի լուսանկար, որտեղ երևում է ուխտագնացության հետևանքը։
Նուարի գերեզմանը Պեր Լաշեզ գերեզմանատան գլխավոր տեսարժանություններից մեկն է։ Գերեզմանին քանդակագործ Ժյուլ Դալուի կերտած բրոնզե մահարձանն է, որը պատկերում է գետնով մեկ տարածված գնդակահարված Նուարին, որի կողքին ընկած է նրա գլանագլխարկը։ Արձանը դարձել է փարիզուհիների բեղմնավորության խորհրդանիշ։ Ըստ քաղաքային լեգենդի՝ եթե գլխարկի մեջ ծաղիկ դրվի, համբուրվի արձանի շրթունքները և շոշափվի արձանի բավականին ընդգծված առնանդամը, ապա հաջողություն կլինի սիրո հարցում կամ մեկ տարվա ընթացքում երեխա կծնվի։

2004 թվականին կանանց ուխտագնացությունը դադարեցնելու նպատակով գերեզմանը ցանկապատվել է, բայց բազմաթիվ բողոքներից և մամուլի քննադատական ելույթներից հետո ցանկապատը հանվել է։

Գրականություն
-------------

* Émile Ollivier, *L'empire libéral: études, récits, souvenirs*, Paris: Garnier, 1908
* Pierre de La Gorce, *Histoire du second empire*, tome sixième, Paris: Plon, 1903
* Roger L. Williams, *Manners and Murders in the World of Louis-Napoleon*, Seattle and London: University of Washington Press, c.1975, 147–150. ISBN 0-295-95431-0

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  *Agence bibliographique de l'enseignement supérieur (France)* Système universitaire de documentation (ֆր.) — Montpellier: ABES, 2001.
4. 1 2  *Pinson G. Thérenty M.* Médias 19 (ֆր.) — 2011. — ISSN 1927-0178
5. 1 2  «Странные достопримечательности: самая сексуальная могила в Париже». kulturologia.ru. Վերցված է 2016 թ․ սեպտեմբերի 21-ին.
6. ↑  Lissagaray, Prosper Olivier. «History of the Paris Commune of 1871». *Marxists Internet Archive*. Վերցված է 2013 թ․ հունիսի 6-ին. «in January, 1870, they go 200,000 strong to the funeral of Victor Noir»
7. ↑  Могила Виктора Нуара на кладбище Пер-Лашез
8. ↑  «'Lewd rubbing' shuts Paris statue». *BBC News*. 2004 թ․ նոյեմբերի 2. Վերցված է 2011 թ․ նոյեմբերի 26-ին.

Արտաքին հղումներ
----------------

* «'Lewd Rubbing' Shuts Paris Statue» (BBC)
* «Statue Fenced Off to Protect Groin»
* Pere Lachaise virtual tour Արխիվացված 2014-12-30 Wayback Machine
* 3d Model on SketchFab

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիկտոր Նուար» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Նոր |
|  |
| 

|  Չափորոշչային վերահսկողություն |
| --- |
|  |
| BNF: 145514108 · GND: 143732692 · ISNI: 0000000117404448 · LCCN: no2010023293 · SUDOC: 079204848 · VIAF: 7627985 · WorldCat VIAF: 7627985 |

 |

 |